ลูกผมมีอาการระคายเคืองตา คาดว่าจะเป็นตากุ้งยิงโดยเมื่อเช้าสังเกตบริเวณตาของลูก พบตุ่มนูนแดงผุดขึ้นมา ไม่มีหนองสีขาว อยากทราบว่าควรพบแพทย์ด่วนไหมครับ หรือรักษาอาการเบื้องต้นอย่างไรครับ
สวัสดีค่ะ ตุ่มนูนแดงที่ตา หากเป็นบริเวณเปลือกตาด้านใน อาจเกิดจาก- เยื่อบุตาอักเสบจากอาการแพ้ หรือภูมิแพ้ขึ้นตา แต่อาการหลักคืออาการคัน ขี้ตาเยอะ เยื่อบุตาบวมแดง- เยื่อบุตาอักเสบจากการติดเชื้อหรือโรคตาแดง ซึ่งเกิดได้ทั้งจากเชื้อไวรัสหรือแบคทีเรีย อาการหลักคือเยื่อบุตาบวมแดง เจ็บตา มีขี้ตามาก เคืองตา น้ำตาไหล สู้แสงไม่ได้- หินปูนเยื่อบุตาหรือนิ่วเยื่อบุตา (conjunctival concretion) จะเห็นเป็นตุ่มเล็กๆ ค่อนข้างแข็งสีขาวอมเหลืองที่เยื่อบุตาหรือร่องเยื่อบุตา อาการคือระคายเคืองตาเวลากระพริบตา- ตากุ้งยิง (hordeolum) เป็นการอักเสบติดเชื้อของต่อมในหนังตาที่อยู่บริเวณโคนขนตา จะเห็นเป็นตุ่มนูนบวมเล็ก ๆ คล้ายสิว มีอาการปวดและเจ็บบริเวณที่เป็น เยื่อบุตารอบๆ บวมแดง เปลือกตาบวม มีขี้ตามากกว่าปกติหากลูกมีอาการอื่นๆ ร่วมด้วย โดยเฉพาะอาการเจ็บตา ปวดตา มีขี้ตามากและมีลักษณะคล้ายหนอง แนะนำควรไปพบแพทย์เพื่อตรวจและรักษา แต่หากอาการยังไม่มีอาการเจ็บตาหรือปวดตามาก ตุ่มนูนแดงยังไม่เป็นหัวหนอง อาจสังเกตอาการไปก่อนก็ได้ เพราะไม่ว่าจะเกิดจากสาเหตุใด บางรายอาจสามารถหายเองได้โดยไม่ต้องทานหยอดยาหรือยาค่ะสำหรับการดูแลในเบื้องต้น คืออย่าให้น้องขยี้ตา โดยอาจหาผ้ามาปิดตาเพื่อป้องกันการเผลอเอามือขยี้ หมั่นล้างมือให้สะอาดอยู่เสมอ หลีกเลี่ยงการใช้สายตานานๆ เช่น มองคอมพิวเตอร์ มือถือ หลีกเลี่ยงการมองแสงจ้า เป็นต้น